Hippias

Hippias fuit sophista ex Elide in Peloponneso, qui exeunte saeculo quinto a.C.n. floruit et paene omnibus artibus scientiisque sui temporis excellere sese iactabatPlato 368.. Encyclopaedicus enim homo esse volebat. Olympicis ludis dissertationes de qualicumque re habebatPlato 363c-364a. atque adulescentes magno pretio erudiebatApologia Socratis 19e et Hippias Maior 281b-282c.. Persona praecipua in duos  inducitur, Hippias minor et Hippias maior inscriptos. Apparet quoque in Platonico Protagora337c-338b. et in Xenophontis MemorabilibusIV.4.5-15..

 De persona Platonica 
In Platonis operibus Hippias tamquam homo vanus, gloriosus, nimis sibi confidens describitur. Ita  Hippias minor comoediae scaenae similior videtur. Nonne Olympiam quondam venisse sese gloriabatur nihil gerentem nisi quod sua manu fecissetː tam calceos quam tunicam, anulum, sigillum, zonam, pallium...?Plato 368b-c. Non tantum arithmeticaePlato 366c-e, geometriaeibid. 367d-e, astronomiaeIbid. 368a. Protagoras 315c. Hippias Maior 285c. peritissimus iudicabatur sed de poesiProtagoras  347a-b et Hippias minor passim. Hippias Maior 285c-d., rythmo, harmonia, grammatica libentissime disserebat atque mnemotechnica arte maxime gloriabaturPlato 368b-e necnon 285e-286a.. Politicarum rerum quoque peritus erat ut qui saepe a civibus ob dicendi facultatem ad legationes externas eligebatur atque publice in Siciliam Spartam, Ahenas ibat ubi opera sua quoque recitabat atque maiores pecuniam adulescentibus docendis quam ceteri sophistae colligebatHip. Mai. 281a-286c.. Dialecticae vero imperitus ostenditur siquidem cum Socrate compares et in Hippia Maiore  Socraticam investigandi methodum iratus denigrat tamquam ideas minutim concidentemHip. Mai. 304a: κνήσματά τοί ἐστι καὶ περιτμήματα τῶν λόγων, ὅπερ ἄρτι ἔλεγον, κατὰ βραχὺ διῃρημένα... σμικρολογίας...  atque omnia miscentem.

 De scriptis 
Multa scripsit Hippias. Socrates apud Platonem ei tragoedias, epica poemata, orationes omnis generis ei tribuebatPlato 368d.. E quibus unum fragmentum tantum exstat apud Clementem AlexandrinumStromata VI.15. et varii tituli ut catalogus Olympionicarum parva fide dignusPlutarchus, Vita Numae 1.5.. In mathematica quadratricis inventor fuisse traditurProclus, In Euclidem 272.3. qua problema circuli quadraturae solvere conabatur atque angulum rectum in tres aequas partes dividebat. Nonnulli moderni indagatores eum unum e primis doxologiae scriptoribus fuisse credunt, qui opiniones priorum philosophorum recensuissetA. Patzer 1986.. Ita multa quae de Thale aut Heraclito apud Aristotelem legimus ad Hippian fortasse referenda essent.

 Notae 

 Fontes 
 Plato, Hippias minor et Hippias maior et Protagoras 315b-c, 318e et 337c-338b et Phaedrus 267b

 Plura legere si cupis 
Aldo Brancacci, "La Pensée politique d'Hippias", Méthexis, 2013: 23-38 
 J. Brunschwig, "Hippias d'Élis, philosophe-ambassadeur", in: K. Boudouris (ed.), The Sophistic Movement, 1984ː 269-276
Eugène Dupréel, Les Sophistes : Protagoras, Gorgias, Prodicus, Hippias (Bibliothèque scientifique, 14. Philosophie et Histoire), Novicastri, Editions du griffon, 1948 Recensio critica
Slobodan Dušanić, "Hippias the Elean: the revolutionary activities and political attitudes of a Sophist".  Aevum, 2008ː 41–50
 Arnaud Macé, "Les lieux de l’homme qui savait tout. Hippias et la topologie comparée des savoirs selon Platon" in  Dialogues d'histoire ancienne 2023/Supplément27ː 415-431
 Evelyne Méron, "Jugement d'un rhéteur, par un sophiste et par un philosophe. Le petit Hippias de Platon", Revue des Études Anciennes, 2000ː 379-392
Andreas Patzer, Der Sophist Hippias als Philosophiehistoriker. Alber, Freiburg und München 1986.
Eckart Schütrumpf, "Kosmopolitismus oder Panhellenismus? Zur Interpretation des Ausspruchs von Hippias in Platons Protagoras (337cff.)", Hermes, 1972: 5-29
Mario Untersteiner, I sofisti (secunda ed.), 1967 Recensio critica Recensio critica Francogallicae versionis
Bohdan Wisniewski, "Hippias d'Élis et Aristote", L'Antiquité Classique,  1959ː 80-97

 Nexus externi 
Hippias apud Brill's New Jacoby.

Categoria:Auctores Graeci
Categoria:Personae Platonis
Categoria:Scriptores Graeciae
Categoria:Sophistae